Source: https://etapmme.wordpress.com/category/%CE%B5%CF%84%CE%B1%CF%80-%CE%BC%CE%BC%CE%B5/%CE%BA%CE%BB%CE%AC%CE%B4%CE%BF%CF%82-%CE%B1%CE%BD%CE%B5%CF%81%CE%B3%CE%AF%CE%B1%CF%82/
Timestamp: 2019-11-14 00:34:27+00:00
Document Index: 22604354

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ\n', 'ΑΕΔ ', 'ΑΕΔ ', 'ΑΕΔ ']

κλάδος ανεργίας | Ενιαίο Ταμείο στα ΜΜΕ
Archive for the ‘κλάδος ανεργίας’ Category
Επιδότηση διακοπών για εργαζόμενους και ανέργους
ΠΡΟΣΟΧΗ: η προθεσμία υποβολής παρατείνεται μέχρι τα μεσάνυχτα της Δευτέρα 21.11 και η προσκόμιση δικαιολογητικών μέχρι τις 13.00 της Τρίτης 22.11.2016
Μέχρι τα μεσάνυχτα της Κυριακής 20 Δευτέρας 21 Νοεμβρίου 2016 μπορούν να υποβάλλονται ΜΟΝΟ ηλεκτρονικά, στο www.oaed.gr, οι αιτήσεις για το Πρόγραμμα Επιδότησης Διακοπών Εργαζομένων, Ανέργων με Επιταγή Κοινωνικού Τουρισμού (2016-2017).
Οι διακοπές μπορούν να πραγματοποιηθούν από 16/12/2016 έως και 15/12/2017 σε καταλύματα του Μητρώου Παρόχων του ΟΑΕΔ με διάρκεια έως 10 διανυκτερεύσεις για όσους επιλέξουν Λέσβο, Λέρο, Σάμο, Χίο και Κω, ή έως 5 διανυκτερεύσεις για τουριστικά καταλύματα της υπόλοιπης Ελλάδας.
Δικαιούχοι είναι όλα τα μέλη της ΕΣΠΗΤ που καλύπτονται για παροχές ανεργίας, επίσχεσης κλπ. από τον ΟΑΕΔ, εργαζόμενοι και άνεργοι με ενεργή κάρτα ανεργίας, εφόσον πληρούν τα εισοδηματικά και άλλα κριτήρια που θέτει ο ΟΑΕΔ, δηλαδή όσοι το 2015 είχαν 50 ημέρες εργασίας ή έλαβαν από τον ΟΑΕΔ 50 ημέρες ειδικής παροχής προστασίας μητρότητας ή έλαβαν τακτική επιδότηση ανεργίας τουλάχιστον 2 μηνών (50 ημερήσια επιδόματα) ή συγκεντρώνουν 50 ημέρες αθροιστικά (ημέρες εργασίας, ειδικής παροχής προστασίας μητρότητας και επιδότησης ανεργίας), καθώς και εγγεγραμμένοι άνεργοι στο Ειδικό Μητρώο Ανέργων ΑμεΑ.
Όσοι είναι εγγεγραμμένοι στα μητρώα του ΟΑΕΔ και διαθέτουν κωδικούς πρόσβασης στο TAXISnet, με την εισαγωγή στο σύστημα των κωδικών αυτών, μπορούν να πιστοποιηθούν αυτόματα και ως χρήστες του ΟΑΕΔ (μπορείτε να παραλάβετε κωδικό και από τα γραφεία του ΟΑΕΔ). Σε όσες περιπτώσεις απαιτούνται δικαιολογητικά, αυτά επισυνάπτονται στις ηλεκτρονικές αιτήσεις ή προσκομίζονται στις υπηρεσίες του ΟΑΕΔ μέχρι και την Δευτέρα 21 Τρίτη 22 Νοεμβρίου 2016 και ώρα 13:00.
* Περισσότερες πληροφορίες είναι διαθέσιμες στον διαδικτυακό τόπο του ΟΑΕΔ (www.oaed.gr) και στο έγγραφο (PDF) goo.gl/4byijf
16 Νοεμβρίου 2016 at 1:39 μμ
Αναρτήθηκε στις κλάδος ανεργίας
Tagged with ΟΑΕΔ
Δύο προγράμματα για διασφάλιση θέσεων εργασίας στα ΜΜΕ
Δέσμη μέτρων για τους εργαζόμενους στα ΜΜΕ ανακοίνωσε το υπουργείο Εργασίας. Όπως αναφέρεται σε σχετική ανακοίνωση του υπουργείου, «η αδειοδότηση των καναλιών ιδιωτικής τηλεόρασης αποτελεί, πρωταρχικά, θέμα κράτους δικαίου, νομιμότητας και εν τέλει δημοκρατίας. Η ρύθμισή του απετέλεσε την πρώτη μεγάλη νίκη κατά της διαπλοκής. Η κυβέρνηση, όμως, ενδιαφέρεται και για το μέλλον των εργαζομένων στην ιδιωτική τηλεόραση. Για το λόγο αυτό -αν και κατηγορήθηκε για «σοβιετική» επέμβαση στο διευθυντικό δικαίωμα- επέβαλε ως όρο της αδειοδότησης ελάχιστη νόμιμη σύνθεση προσωπικού, διπλάσια από την αρχικά προβλεπόμενη. Για να υπάρξει, όμως και πρόσθετη κρατική παρέμβαση που θα εγγυάται το να μην προκύψουν νέοι άνεργοι στον κλάδο, ο υπουργός Επικρατείας Ν. Παππάς, κάλεσε σε διαβούλευση τους εκπροσώπους των δημοσιογράφων και των τεχνικών, δηλαδή την ΕΣΗΕΑ, την ΠΟΕΣΥ και την ΕΤΙΤΑ, σε ευρεία κυβερνητική σύσκεψη, παρουσία και του υπουργού Εργασίας Γ. Κατρούγκαλου, της κυβερνητικής εκπροσώπου Όλ. Γεροβασίλη και του Γ.Γ. Ενημέρωσης Λ. Κρέτσου».
Παράλληλα με το παραπάνω πρόγραμμα, θα καταρτιστεί ένα ακόμη, με χρηματοδότηση από το Ταμείο Παγκοσμιοποίησης για ανέργους απολυμένους από τα ΜΜΕ (νέους και παλαιούς) και, επιπλέον, νέους χωρίς προηγούμενη απασχόληση και κατάρτιση για επαγγελματική ένταξη στο συγκεκριμένο κλάδο. Εκτός από το χορηγούμενο επίδομα, το πρόγραμμα αυτό μπορεί να επιχορηγεί και τη μικροεπιχειρηματικότητα στον κλάδο, π.χ. την ατομική ή συνεργατική από ανέργους δημιουργία ενός ενημερωτικού site».
8 Σεπτεμβρίου 2016 at 5:01 μμ
Tagged with άνεργοι, κίνητρα
Εφημερίδα των Συντακτών / Μ. Βαλασόπουλος
«Δεν καταπολεμάς την ανεργία και τη φτωχοποίηση αν δεν αυξηθούν οι μισθοί», λέει στην «Εφ.Συν.» και στην Αφροδίτη Τζιαντζή, η αναπληρώτρια υπουργό Εργασίας Ράνια Αντωνοπούλου, μιλώντας για τα πεπραγμένα των πρώτων τεσσάρων μηνών, τις δράσεις που έπονται και κυρίως για την αλλαγή στόχευσης στην καταπολέμηση της ανεργίας, που θεωρεί το δεύτερο σημαντικότερο πρόβλημα της Ελλάδας μετά τη διαπραγμάτευση του χρέους.
Στην ερώτηση για την ανάκληση του προγράμματος απασχόλησης του ΟΑΕΔ για 16.220 ανέργους ηλικίας 29-64 ετών, απαντά:
«Όταν ανέλαβα τα καθήκοντά μου, ακριβώς επειδή υπήρχαν σχεδιασμένα προγράμματα που απορροφούσαν σχεδόν τους μισούς κοινοτικούς πόρους της περιόδου 2014-2020, κοίταξα με μεγάλη προσοχή πού πηγαίναν τα χρήματα. Το πρόγραμμα αυτό είχε το εξής περίεργο χαρακτηριστικό: Αν διαιρούσαμε τα 112 εκατομμύρια του προϋπολογισμού με τους 16.220 ανέργους, αντιστοιχούν σε κάθε άνεργο περίπου 6.950 ευρώ. Ομως ο άνεργος έπαιρνε περίπου 25%. Το 75% πήγαινε σε ένα ΚΕΚ. Ο καταμερισμός ήταν βαρύς υπέρ του παρόχου κατάρτισης εις βάρος του ανέργου. Το δεύτερο είναι ότι, ενώ το πρόγραμμα έλεγε πως οι πόροι πρέπει να κατανεμηθούν σε τομείς που είχαν ανάπτυξη, οι 10.000 από τις 16.600 θέσεις κατευθύνονταν στον κατασκευαστικό-τεχνικό τομέα, τον δεύτερο κλάδο σε καθίζηση μετά το λιανεμπόριο. Το τρίτο πρόβλημα ήταν ότι απευθυνόταν σε πολύ ευρύ ηλικιακό φάσμα, με διαφορετικές ανάγκες. Δεν μπορείς να στείλεις έναν 29άχρονο και κάποιον μισή μέρα πριν από τη σύνταξη στην ίδια κατάρτιση και πρακτική άσκηση. Δεν ήταν δυνατόν να κάνουμε μια μικρή ανασύνταξη. Ηθελε πλήρη επανασχεδιασμό, όπως θα γίνει εντός ενός διμήνου.
* Ολόκληρη η συνέντευξη στην «Εφημερίδα των Συντακτών – Σαββατοκύριακο» που κυκλοφορεί σήμερα 23/5 και αύριο 24/5
23 Μαΐου 2015 at 10:50 πμ
Tagged with άνεργοι
Ο προϋπολογισμός του ΕΤΑΠ-ΜΜΕ για το 2015
Mε θετικό πρόσημο συνολικά και για το 2015, πήρε «πράσινο φως» ο προϋπολογισμός που κατέθεσε το ΕΤΑΠ-ΜΜΕ στο Υπουργείο Εργασίας και Κοινωνικής Πρόνοιας (Διαύγεια: ΑΔΑ ΩΩΤΙΛ-ΩΜΙ).
Καθολικά πλεονασματική στο σύνολο των Λογαριασμών της είναι ΜΟΝΟ η Β’ Διεύθυνση (πρώην ΤΑΙΣΥΤ), η οποία έχει και τη μικρότερη «εξάρτηση» από τον πόρο του αγγελιοσήμου, καθώς οι μισθωτοί εργαζόμενοι σε αυτή καταβάλλουν τις υψηλότερες εισφορές, από ΟΛΕΣ τις άλλες Διευθύνσεις του ΕΤΑΠ ΜΜΕ.
Στην Α’ Διεύθυνση (πρώην ΤΣΠΕΑΘ) προϋπολογίζεται πλεονασματικός μόνον ο Λογαριασμός του Κλάδου Κύριας Σύνταξης, ενώ στο «κόκκινο» παραμένουν οι άλλοι δύο Λογαριασμοί Ανεργίας (μισθωτοί) και Ιδιοκτητών Ημερήσιων Εφημερίδων Αθηνών & Θεσσαλονίκης.
Στη Γ’ Διεύθυνση (πρώην ΤΑΤΤΑ) οριακά πλεονασματικός είναι μόνο ο Λογαριασμός Κύριας Σύνταξης, ενώ ελλειμματικοί παραμένουν οι Λογαριασμοί Επικούρησης και Ανεργίας.
Στη Δ’ Διεύθυνση (πρώην ΤΣΕΥΠ εφημεριδοπώλες και υπάλληλοι πρακτορείων διανομής Τύπου), βαθιά ελλειμματικός είναι ο Λογαριασμός Κύριας Σύνταξης Εφημεριδοπωλών και Υπαλλήλων Αθηνών, καθώς και ο Λογαριασμός Πρόνοιας Εφημεριδοπωλών και Υπαλλήλων Θεσσαλονίκης. Ελαφρώς πλεονασματικός είναι ο Λογαριασμός Πρόνοιας Εφημεριδοπωλών και Υπαλλήλων Αθηνών, ενώ το υψηλότερο πλεόνασμα καταγράφεται στο Λογαριασμό Δώρου των Εφημεριδοπωλών, ο οποίος τροφοδοτείται αποκλειστικά από το αγγελιόσημο.
19 Ιανουαρίου 2015 at 1:00 μμ
Αναρτήθηκε στις στατιστικά, ΕΤΑΠ-ΜΜΕ, ΤΑΙΣΥΤ, ΤΑΤΤΑ, ΤΣΕΥΠ, ΤΣΠΕΑΘ, κλάδος πρόνοιας, κλάδος ανεργίας, κλάδος επικούρησης, κλάδος κύριας ασφάλισης, μελέτες
Tagged with προϋπολογισμός
Με πολύ δεσμευτικές προϋποθέσεις εγκρίθηκε από το υπουργείο Εργασίας προϋπολογισμός (40 εκατ. ευρώ για το 2013) για την ενεργοποίηση βοηθήματος ανεργίας 360 ευρώ ανά μήνα σε ελεύθερους επαγγελματίες και αυτοτελώς απασχολούμενους που διακόπτουν το επάγγελμά τους.
Σύμφωνα με την υπ’ αριθμ. Φ.80000/8285/253/2013 Απόφαση του υπουργού Εργασίας, Κοινωνικής Ασφάλισης και Πρόνοιας, δικαιούχοι είναι όσοι ελεύθεροι επαγγελματίες και αυτοτελώς απασχολούμενοι ασφαλισμένοι σε ΟΑΕΕ (πρώην ΤΕΒΕ) ή ΕΤΑΠ-ΜΜΕ διακόπτουν αποδεδειγμένα το επάγγελμά τους, δεν αυτοαπασχολούνται, δεν αναλαμβάνουν μισθωτή απασχόληση και δεν λαμβάνουν σύνταξη από οποιαδήποτε αιτία από φορέα κύριας ασφάλισης, τον ΟΓΑ, το ΝΑΤ ή το Δημόσιο ή φορέα κύριας ασφάλισης της αλλοδαπής, έχουν καταβάλει την ειδική εισφορά της παρ. 2 του άρθρου 44 του ν. 3986/2011 και δεν έχουν οφειλές προς τα ασφαλιστικά ταμεία. Και υπό την προϋπόθεση όμως ότι το συνολικό ατομικό καθαρό εισόδημα από οποιαδήποτε πηγή των δύο οικονομικών ετών που προηγούνται της υποβολής της αίτησης να μην υπερβαίνει αθροιστικά το ποσό των 20.000 ευρώ και το συνολικό οικογενειακό καθαρό εισόδημα από οποιαδήποτε πηγή των δύο ετών που προηγούνται της υποβολής της αίτησης να μην υπερβαίνει αθροιστικά το ποσό των 30.000 ευρώ.
2 Απριλίου 2013 at 12:12 μμ
Αναρτήθηκε στις ΕΤΑΠ-ΜΜΕ, ΟΑΕΕ, κλάδος ανεργίας
Tagged with Δ.Π.Υ., ΟΑΕΕ, άνεργοι
«Kάρτα ανεργίας» για Α’ και Γ’ Διευθύνσεις του ΕΤΑΠ-ΜΜΕ
[ΠΟΛ.1160/16.7.2012] Απαλλαγή από την ειδική εισφορά αλληλεγγύης, για το οικονομικό έτος 2012, των ανέργων του Γραφείου Ευρέσεως Ναυτικής Εργασίας, του λογαριασμού ανεργίας προσωπικού ημερήσιων εφημερίδων Αθηνών και Θεσσαλονίκης και του λογαριασμού ανεργίας τεχνικών τύπου Αθηνών και Θεσσαλονίκης.
17 Ιουλίου 2012 at 11:13 μμ
Αναρτήθηκε στις ΕΤΑΠ-ΜΜΕ, κλάδος ανεργίας
Επιδότηση ανέργων ασφαλισμένων A’ τομέα του ΕΤΑΠ-ΜΜΕ
Επιπλέον επιδότηση για τους απολυμένους ανέργους ασφαλισμένους του Α’ τομέα ΕΤΑΠ-ΜΜΕ υπέγραψε ο υπουργός Εργασίας Α. Λοβέρδος.
Σύμφωνα με την απόφαση, ύστερα από πρόταση του διοικητικού συμβουλίου του ΕΤΑΠ ΜΜΕ εγκρίνεται η χορήγηση ποσού ύψου5 77.962,79 ευρώ για τις γιορτές των Χριστουγέννων, ποσόν που επιβαρύνει τον κλάδο ανεργίας του ΤΣΠΕΑΘ.
Χορηγείται στους «ανέργους ασφαλισμένους του Λογαριασμού Ανεργίας Προσωπικού Ημερησίων Εφημερίδων Αθηνών και Θεσσαλονίκης του Κλάδου Ανεργίας και Δώρου του ΕΤΑΠ-ΜΜΕ, των οποίων η επιδότηση λόγω ανεργίας τερματίζεται μέσα στο προ της 1ης Δεκεμβρίου 2009 επτάμηνο και εφόσον από τη λήξη της επιδότησης τους μέχρι και την αναφερόμενη ημερομηνία (1/12/2009) δεν έχουν εργασθεί σε εργοδότη, με οποιαδήποτε σχέση εργασίας, περισσότερο από δύο μήνες».
Σύμφωνα με όσα αναφέρει το ΦΕΚ, το Δ.Σ. του ΕΤΑΠ-ΜΜΕ αποφάσισε στη συνεδρίαση της 14.10.2009 για το ζήτημα, έστειλε αμέσως το αίτημα στο υπουργείο Εργασίας, στις 27.10.2009 το υπέγραψε ο κ. Λοβέρδος και δημοσιεύθηκε σε ΦΕΚ στις 13.11.2009.
17 Νοεμβρίου 2009 at 3:38 μμ
Tagged with ΕΤΑΠ-ΜΜΕ, άνεργοι, ασφαλισμένοι
Η ομιλία του προέδρου του ΔΣ, Σταύρου Καπάκου, στη Γενική Συνέλευση της 30ής Οκτωβρίου 2019
ΟΔΥΝΗ ΓΙΑ ΤΟ ΘΑΝΑΤΟ ΤΗΣ ΠΟΠΗΣ ΧΡΙΣΤΟΔΟΥΛΙΔΟΥ
ΠΑΙΔΟΨΥΧΙΑΤΡΟΣ ΣΤΟΝ ΕΔΟΕΑΠ
ΣΧΕΤΙΚΑ ΜΕ ΤΗΝ ΑΠΟΖΗΜΙΩΣΗ ΤΩΝ ΕΚΠΡΟΣΩΠΩΝ ΣΤΗ ΓΕΝΙΚΗ ΣΥΝΕΛΕΥΣΗ ΕΔΟΕΑΠ
ΛΟΓΙΣΤΙΚΗ ΤΑΚΤΟΠΟΙΗΣΗ ΠΡΟΜΗΘΕΙΑΣ ΤΡΑΠΕΖΑΣ ΠΕΙΡΑΙΩΣ ΓΙΑ ΤΗΝ ΕΞΟΦΛΗΣΗ ΟΦΕΙΛΗΣ ΣΤΟΝ Ε.Δ.Ο.Ε.Α.Π. ΣΤΙΣ 6-11-2019
ΠΛΗΡΩΜΗ ΣΥΝΟΛΟΥ ΑΣΦΑΛΙΣΤΙΚΩΝ ΕΙΣΦΟΡΩΝ ΓΙΑ ΤΟΥΣ ΕΠΙΧΟΡΗΓΟΥΜΕΝΟΥΣ ΟΦΕΛΟΥΜΕΝΟΥΣ ΤΗΣ ΜΕ ΑΡΙΘ. 8/2018 ΔΗΜ. ΠΡΟΣΚ. ΟΑΕΔ ΜΗΝΟΣ ΑΥΓΟΥΣΤΟΥ 2019
Κατάσταση Κρατήσεων για την κράτηση ΕΔΟΕΑΠ Ασφ-Εργοδότη και την κίνηση ΜΙΣΘAY 586
Απόδοση εισφορών ασφαλισμένων και εργοδότη του προγράμματος του ΟΑΕΔ της Κοινοφελούς Εργασίας μηνός Σεπτεμβρίου 2019 (της Δημόσιας Πρόσκλησης 03/2019)
Απόδοση κρατήσεων: ΧΕΠ (Α/790,Α/882)
09/2019 ΙΔΟΧ
08/2019 ΙΔΟΧ
Απόδοση κρατήσεων: ΧΕΠ (Α/510,Α/550)
ΑΠΟΔΟΣΗ ΕΠΙΔΟΜΑΤΩΝ ΑΝΕΡΓΙΑΣ ΕΤΑΠ ΜΜΕ - ΤΣΠΕΑΘ ΔΙΑΣΤ. 1/11-30/11/2019 ΑΡ.1354978/12-11-2019
Απολογιστικά στοιχεία Δήμου Πολυγύρου μηνός Οκτωβρίου 2019
ΕΚΚΑΘΑΡΙΣΗ ΥΠΕΡΩΡΙΩΝ ΥΠΑΛΛΗΛΩΝ ΕΦΚΑ Μ.9/2019 ( ΑΝ.ΠΙΝ.400)
ΑΠΟΛΟΓΙΣΜΟΣ ΕΣΟΔΩΝ ΕΞΟΔΩΝ ΔΕΚΑΜΗΝΟΥ 2019
ΔΗΜΟΣΙΕΥΣΗ ΣΤΟΙΧΕΙΩΝ ΕΚΤΕΛΕΣΗΣ ΠΡΟΥΠΟΛΟΓΙΣΜΟΥ ΕΣΟΔΩΝ ΕΞΟΔΩΝ ΔΗΜΟΥ ΛΑΡΙΣΑΙΩΝ ΟΙΚΟΝΟΜΙΚΟΥ ΕΤΟΥΣ 2019 ΑΠΟ 01/01/2019 ΕΩΣ 31/10/2019 (Ν 4305/2014 ΑΡΘΡΟ 15)
Ανάρτηση στη Ιστοσελίδα του Δήμου και στη Διαύγεια των Στοιχείων εκτέλεσης Προϋπολογισμού έως 31 ΟΚΤΩΒΡΙΟΥ - 2019 βάσει άρθρου 15 ΦΕΚ 237Α΄/31.10.2014, όπως προστέθηκε στο άρθρο 10Α Ν.3861/2010(ΦΕΚ 112Β΄)
ΑΠΟΔΟΣΗ ΚΡΑΤΗΣΕΩΝ ΜΗΝΟΣ ΟΚΤΩΒΡΙΟΥ 2019
ΑΝΤΙΜΙΣΘΙΑ ΟΚΤΩΒΡΙΟΥ 2019
Απόφαση Δημοτικού Συμβουλίου με αριθμό 195/2019
Οι σπατάλες των νοσοκομείων